
     Синдикат  на  Служителите в  Затворите в  България
                     TRADE UNION OF EMPLOYEES  IN PRISONS  IN BULGARIA
(  4004 гр. Пловдив  бул. „Македония” № 21а  ОС”ИН”    ( +35989 2 232 965 , факс 032/271 672
                                                               e-mail : sszb@abv.bg  
                                                                      www.sszb.eu
Уважаеми представители на медиите,

Във връзка с изнесените в последните седмици в медийното пространство информации, касаещи тежките битови условия в затворите и следствените арести, както и твърдения за нечовешко и унизително отношение от страна на служители спрямо осъдени и задържани в местата за лишаване от свобода, държим да изложим нашата позиция.

От създаването си през 2009 година, наред с основната идея да отстоява социално – икономическите и професионални права на своите членове Синдикат на служителите в затворите в България, се стреми постоянно  да запознава Министерството на правосъдието с реалното състояние на местата за лишаване от свобода, проблемите на пенитенциарните институции и заетите в тях, преценяйки необходимостта от обратна връзка .

Нееднократно сме поставяли въпроси свързани с остарялата материална база, лошите битови условия, пренаселеност, липсата на  съвременни технически средства  и системи за постоянен контрол, недостиг на персонал.Посочвали сме необходимостта от спешни мерки за подобряване на обезпокоителното състояние.

Считаме, че усилията за справяне с проблемите освен със законодателни и структурни реформи, на каквито нееднократно сме свидетели във времето , трябва да бъдат обвързани с финансиране за подобряване условията на живот на лишените от свобода и условията на труд на служителите, отделен фонд за подобряване квалификацията на персонала и заплащане адкватно на полагания тежък труд . Не на последно място, кадруване основаващо се на ясни правила за професионален опит  и  ръководни качества.По отношение реформирането на затворите, гарантирането на основните права на затворниците и постигането на минималните стандарти за задържане, намираме че ангажимента не може да бъде само на Министерство на правосъдието и ГД”ИН”.Подържайки тезата, че затворите представляват  умален модел на обществения ред  допускаме, че като приоритет това може да бъде постигнато чрез сътрудничество на широк кръг участници в процеса на модернизиране на системата, институции, НПО, медии, общество.

Твърдим, че случаите на насилие са единични , проява са на непрофесионализъм и липса на човешки качества на определени служители, а не политика на ръководството.Обявяваме се , както неведнъж сме го правили, категорично против всяко превишаване на служебни правомощия и неспазване на законови изисквания.Осъждаме всяко поведение  уронващо доброто име на институциите и престижа на отговорните и добросъвестни служещи.В тази връзка подкрепяме изцяло и безрезервно намеренията на новия заместник правосъден министър Г-н Пламен Димитров да се пребори с корупцията и прояви нулева толерантност на всички нива за справяне с негативните явления в българските затвори.

